CELEX: 62006TA0113
Language: et
Date: 2012-03-21 00:00:00
Title: Kohtuasi T-113/06: Üldkohtu 21. märtsi 2012 . aasta otsus — Marine Harvest Norway ja Alsker Fjordbruk versus nõukogu (Dumping — Norrast pärit lõhe import — Ühenduse tootmisharu määratlus — Sarnane toode — Ühenduse tootjate valimi moodustamine)

5.5.2012   
            
            
               ET
            
            
               Euroopa Liidu Teataja
            
            
               C 133/21
            
         Üldkohtu 21. märtsi 2012. aasta otsus — Marine Harvest Norway ja Alsker Fjordbruk versus nõukogu
   (Kohtuasi T-113/06) (1)
   
   (Dumping - Norrast pärit lõhe import - Ühenduse tootmisharu määratlus - Sarnane toode - Ühenduse tootjate valimi moodustamine)
   2012/C 133/40
   Kohtumenetluse keel: inglise
   
      Pooled
   
   
      Hagejad: Marine Harvest Norway AS, kes on Fjord Seafood Norway AS-i (Bergen, Norra) õigusjärglane; ja Alsaker Fjordbruk AS (Onarheim, Norra) (esindajad: advokaadid J. M. Juuhl-Langseth ja P. Dyrberg)
   
      Kostja: Euroopa Liidu Nõukogu (esindajad: J.-P. Hix et B. Driessen, keda abistab advokaat G. Berrisch)
   
      Kostja toetuseks menetlusse astuja: Euroopa Komisjon(esindajad: P. Stancanelli ja K. Talabér-Ritz, hiljem K. Talabér-Ritz, T. Scharf ja H. van Vliet, keda abistab barrister E. McGovern)
   
      Ese
   
   Nõue tühistada nõukogu 17. jaanuari 2006. aasta määrus (EÜ) nr 85/2006, millega kehtestatakse Norrast pärit tehistingimustes kasvatatud lõhe impordi suhtes lõplik dumpinguvastane tollimaks ning nõutakse lõplikult sisse nimetatud impordi suhtes kehtestatud ajutine tollimaks (EÜT L 15, lk 1).
   
      Resolutsioon
   
   
               1.
            
            
               Tühistada nõukogu 17. jaanuari 2006. aasta määrus (EÜ) nr 85/2006, millega kehtestatakse Norrast pärit tehistingimustes kasvatatud lõhe impordi suhtes lõplik dumpinguvastane tollimaks ning nõutakse lõplikult sisse nimetatud impordi suhtes kehtestatud ajutine tollimaks, kuivõrd see puudutab Marine Harvest Norway AS-i (Fjord Seafood Norway AS-i õigusjärglane) dumpinguvastase tollimaksu eest, mida kohaldati viimaselt pärit impordile kuni 18. septembrini 2007; ja Alsaker Fjordbruk AS-i.
            
         
               2.
            
            
               Jätta hagi muus osas rahuldamata.
            
         
               3.
            
            
               Jätta Euroopa Liidu Nõukogu kohtukulud tema enda kanda ning mõista temalt välja ka Marine Harvest Norway AS-i, kes on Fjord Seafood Norway AS-i õigusjärglane; ja Alsaker Fjordbruk AS-i kohtukulud.
            
         
               4.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 131, 3.6.2006.